Diari Oficial de la Generalitat Valenciana


Sumari del DOGV 4698, del 24-02-2004 (2004/1866)

DECRET 24/2004, de 20 de febrer, del Consell de la Generalitat, pel qual es crea l'Institut d'Educació Secundària de Villafranca del Cid, per transformació de la Secció d'Educació Secundària existent.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1866


Data del document
:   20-02-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Vilafranca
    * centre d'ensenyament
    * ensenyament públic

DECRET 24/2004, de 20 de febrer, del Consell de la Generalitat, pel qual es crea l'Institut d'Educació Secundària de Villafranca del Cid, per transformació de la Secció d'Educació Secundària existent. [2004/X1866]
  
El Mapa Escolar de la Comunitat Valenciana contempla la creació d'un institut a Villafranca del Cid, identificat com a 12N00013, per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu, en el districte escolar CS-02. El nou centre substituïx la Secció d'Educació Secundària dependent de l'IES de Morella, que es va crear per l'Orde de 25 d'octubre de 1999, de la Conselleria de Cultura, Educació i Ciència.
  
Per a albergar el citat centre docent, l'Institut Valencià d'Habitatge, SA (IVVSA), per mitjà de resolucions de 18 de gener de 2000 i 5 de setembre de 2000, va convocar concurs i va adjudicar, respectivament, l'adequació de l'edifici escolar, que s'ajusta a les exigències establides en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 20 de febrer de 2004,
  
DECRETE
  
Article únic
  
Es crea, per transformació de la Secció d'Educació Secundària de l'Institut d'Educació Secundària de Morella, codi 59353680, el següent centre docent:
  
Província: Castelló.
  
Localitat: Villafranca del Cid.
  
Denominació: Institut d'Educació Secundària.
  
Titular: Generalitat.
  
Codi: 84485980.
  
Adreça: C/ Santa Bàrbara, núm. 20.
  
Composició: 4 unitats d'Educació Secundària Obligatòria i 2 cicles de Formació Professional Específica.
  
Capacitat: 120 llocs escolars d'Educació Secundària Obligatòria i 270 de cicles de Formació Professional Específica.
  
DISPOSICIONS ADDICIONALS
  
Primera
  
El que establix este decret s'inscriurà al Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva en el centre actualment existent, s'integrarà en el nou Institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè en adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, el domicili, denominació i configuració del centre.
  
Segona
  
Este decret vigirà el dia de la publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2003.
  
València, 20 de febrer de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,